HILLSONG TV
Et tunda end hästi sellena, kes sa oled,
tuleb olla ka rahul sellega, kes sa pole.
Kas sa usud seda, et sind on varustatud
spetsiaalsete andide ja talentidega?
Ma usun, et Jumala arm on spetsiaalselt loodud
just sind silmas pidades.
Jeesus ütleb, et oleme armuga kaetud.
Kui Paulus räägib armus elamisest, siis ta nimetab 9 erinevat asja,
kes me pole.
Ta teadis, kes ta on ja teadis sedagi, kes ta pole.
Sellest ma räägin täna.
Apostel Paulus saavutas Uues Testamendis väga palju.
Tema oli see mees, kes viis evangeeliumi paljudesse
paikadesse tolleaegses maailmas.
Ta rajas kogudusi ning tegi jüngreiks paljusid.
Ta kirjutas Jumalast inspireeritud Pühakirja tekste.
Ta hoidis kogudusi töös oma kirjade ja juhistega.
Ta oli agressiivne karakter mitmel moel ning isiksusena vastupidav.
Kui rääkida rasketest aegadest ja olukordadest,
viiel korral peksti ta läbi peaaegu surmaseisundini.
Kolmel korral elas ta üle laevahuku ning
pidi viibima pimeduses.
Ta räägib olemises ohus jõgedel, ohus teeröövlite käes,
ohus oma rahva seas, ohus paganate seas, ohus linnades,
ohus kõrbes, ohus merel, ohus valevendade käes.
Terve tema elu oli täis ohtusid.
Kõige selle keskel kohtas Paulus, endine Saulus,
Jeesust oma teekonnal.
Selles pole kahtlust, et Jeesust kohates koges ta Jumala armu.
Jumala armu ilmutuse läbi sai Paulus ilmutuse sellest, kes ta oli.
Kui Paulus kõneles, oli temas kindlus ja autoriteet, sest
ta teadis, et kõneleb läbi talle antud armu. (Rm 12:3)
Ta rääkis, et see arm ulatub igaüheni ning Jumal on
andnud usu mõõdu kõigile inimestele.
Roomlastele 12: 6 on kirjas: "aga meil on meile antud
armu järgi erinevaid armuande: olgu prohvetliku kuulutamise and,
mida kasutatagu usu mõõtu mööda"
Tehkem siis kindlaks, et kasutame neid talente, mis meil on.
Üle meie elu on meile spetsiaalselt antud isiklik arm.
Jumala arm on kõikehõlmav. Seda on võimatu välja teenida
ning see on saadav kogu inimkonnale.
Usun, et arm on Jumala poolt antud vägi.
Meil igaühel on isiklik arm. Teisisõnu - seesama Jumal,
kes sind on loonud eesmärgiga täitma ja mõistma seda
kutsumist, mis sulle on antud. Vastavalt su kutsumusele
on sulle kohandatud isiklik arm.
See teema, millest räägin, on elamine ja püsimine armu sees.
See on sama, millele tugines Paulus.
Kõige selle sees olles Paulus teadis, kes ta on
ning kelleks ta kutsutud on. Kuid ta oli ka rahul sellega,
mida ta polnud.
Vahel me oleme väga pimestatud nendest asjadest, mis me pole.
Võime kaotada silmist selle, kes me oleme Kristuses
ning mida on Jumal võimeline tegema.
Paljud inimesed võitlevad isikliku armu vastu, mis
on neile mingi kutsumuse tarvis antud
ning püütakse olla keegi teine.
Lugedes Piiblit, ei võta palju aega, märkamaks seda,
mida Paulus polnud.
Näiteks 2. Kr 10 on kirjas: "Aga mina, Paulus, julgustan
teid Kristuse tasaduse ja leebuse läbi, mina, kes ma teie
palge ees olevat alandlik, kuid eemal viibides julge teie vastu."
2 korintlastele 10:10 on kirjas: "Jah, tema kirjad,"
öeldakse, "on küll kaalukad ja võimsad, kuid ihulikult
meie juures olles on ta nõder ja ta sõna on armetu."
See on see, mida ütlesid korintlased Pauluse kohta.
Paulus väitles epikuurlaste ja stoikutega Ateenas.
See, mida ta kõneles, oli ülem kui see,
mida rääkisid filosoofid Kreekas.
Inimesed aga otsisid temas vigu ja nägid seda,
mida ta ei suutnud teha.
Nad keskendusid sellele, kui armetu ta oli.
Ta nimetab end Kristuse pärast arust ära olevat.
2 Kr 11:1 on kirjas: "Oh et te salliksite ometi
pisut minu rumalust! Te ju sallite mind!"
Ka mina ütlen teile, et siin kirikus sallige mind!
6. salmis on kirjas: "kui ma olengi koolitamata kõnekunstis.."
Paulust ei õpetatud kunagi suhtlema.
Ta kõneleb nõtrusest 30. salmis:
"Kui tuleb kiidelda, siis ma kiitlen oma nõtruse üle."
On mõned inimesed, kes tunduvad nägevat Paulust
kui väikest küürus kokutavat haige välimusega meesterahvast.
Mehena, kelle teenistused tundusid nii igavad, et kord, kui ta
kõneles, kukkus üks poiss kolmanda korruse aknast alla ja suri.
Piibel kirjeldab, kuidas Paulus läks ja heitis tema peale ning
uskus tema tervenemisse ning too ka sai terveks.
Minu hüpotees on see, kui Paulus laskus selle poisi
kohale ja uskus tema tervenemisse, siis poiss avas oma silmad ning
lausus, et tõuseb küll üles, kui Paulus ta pealt ära tuleb.
Kõige selle juures, mida Paulus polnud, oli palju määravat,
mis temas oli.
See on ka üks määravaid asju elamaks armus.
Kuulake 2. Kor 8:12 "Sest kui on olemas valmidust,
siis on see meeldiv selles, mis kellelgi on, mitte selles,
mida tal pole."
Kui proovime võidelda selle vastu, milleks oleme loodud,
siis tihti pastorid tahavad olla ärimehed ja vastupidi
ning ülistusjuhid tahavad olla rokistaarid.
On mitut tüüpi inimesi, kes püüavad olla need,
kes nad tegelikult pole.
Paljud inimesed lähevad saatesse "Kes tahab saada
superstaariks?" ning seda vaadates mõtled,
mida see inimene küll ometi mõtleb...
On traagiline näha seda, kuidas keegi saab
tagasi lükatud sealt, kuhu ta ise on pürginud
ning kelleks Jumal pole teda loonud.
Usklikena pole meil kahtlust, et on meile antud isiklik arm
ning selles armus olles võime teada Jumala tõotusi
ning kogeda Jumala õnnistusi oma elus.
Olen ka eelnevalt jutlustanud nende
Piiblisalmide teemal. Loeme seda koos teiega.
Pange tähele kui selgelt Paulus end väljendab
ning teab, kelle sekka ta end ei arva ja kes ta ei proovigi olla.
2. Kor 10:12 on kirjas: "Me ei söanda endid nende sekka
arvata või nendega kõrvutada, kes end ise teile soovitavad,
sest nemad ei mõista, et nad mõõdavad end iseendaga
ja kõrvutavad end iseendaga.
Aga me ei taha kiidelda mõõtu pidamata, vaid selle korra
mõõdu kohaselt, mille Jumal meile on mõõduks määranud, et
jõuda ka teieni. Ei ole ju nõnda, et me end küllalt ei pinguta,
nagu me ei olekski teieni ulatunud, sest me oleme ju
Kristuse evangeeliumiga teieni jõudnud.
Me ei kiitle mõõtu pidamata võõraste vaevaga, meil on aga
lootus, et kui teie usk teie sees kasvab, siis kasvame ka meie
üliväga meile määratud korra kohaselt,
nii et me võime kuulutada evangeeliumi teist kaugematele
maadele, kiitlemata sellega, mis on juba valmis kellelegi
teisele antud korra kohaselt. Kes tahab kiidelda,
kiidelgu Issanda üle!
Kõlblik ei ole ju see, kes ennast ise soovitab, vaid see,
keda soovitab Issand."
13. salmis rääkis Paulus elamisest sellest armust,
mille Jumal on usu mõõdu järgi meile andnud.
Teisisõnu, elada mõistes seda, et me ei pea elama,
proovides olla keegi teine.
Kuid elu sujub selle armu sees ning mitte väljas.
See ongi koht, kus on ka Jumala tõotused.
Ta räägib sellest, et me ei kiitleks mõõtu pidamata
ega võrdleks ning klassifitseeriks iseend.
Need, kes nii teevad, ei talita targalt.
See, mida ta sellega öelda tahtis, on see, et me ei prooviks elada
oma elu eneseõigustusis.
Me ei proovigi leida eneste seast tähtsaimat
inimest. Kas teate, et elades armus,
õpime vahet tegema väärtusel ja tähtsusel?
Mõned inimesed, kes elavad väljaspool seda armu,
proovivad olla väga tähtsad ning näevad palju vaeva,
et tunda end tähtsatena.
Kuid kui koged seda, et oled väärtustatud ning ka sinu
kohta kehtivad Jumala tõotused,
siis suudad ka mõista, et su kutsumus on tähtis
ja ka Jumala eesmärgid su elu jaoks on tähtsad.
Kui elad selles armus, siis sa ei püüa elada,
rahuldudes enda tähtsusest.
Kuid kui hakkad mõistma, kui väärtuslik sa oled
ning elad ka seda välja, siis sa koged, et
Jumal on selle taga.
Sa oled väärtuslik! Tõesti oled!
Oled Jumala kätetöö ja loodu. Efeslastel 2:10 seisab:
"Sest meie oleme tema teos, Kristuses Jeesuses loodud heade
tegude tegemiseks, nii nagu Jumal on juba
enne meile seadnud, et me teeksime seda."
Arvan, et üks põhjusi on see, et paneme mängu
oma ego, mis jääb meile ette, sest me püüame panna kõik
iseenese ümber keerlema.
Sina ja sa ise on kaks eri asja.
Ma armastan kirjakohta galaatlastele 2:20.
"nüüd ei ela enam mina, vaid Kristus elab minus"
Kui mina nüüd enam ei ela, vaid Jeesus elab minu sees,
siis milles seisneb vahe?
Vahe on selles, et olen surnud, risti löödud oma minale.
Siis oma ego tuleb maha matta. See on see osa meist, mis tihti
tahab olla tähtis. See osa meist on see, mis
ajendab tegema asju valedel eesmärkidel.
Sinu potensiaal on Jumala tõotustes. Oled väga
väärtuslik. Kui lased iseendal ja oma egol surra ning tõeliselt
mõistad, mis on kirjas 1. Peetruse 5:5:
"Jumal paneb suurelistele vastu, aga alandlikele annab armu".
Kui ma olin 18-19-aastane, lõpetasin Piiblikooli.
Kasvasin üles Uus-Meremaal, kus mu isa oli pastor.
Tema oli ka see, kes võttis mind kaasa Sidney'sse, Austraaliasse.
Samal ajal, kui olin 19 a, paluti mul jutlustada Neutral Bay
ühes kirikus. See oli väga suur asi minu jaoks.
Olin noor. See oli väga hirmus kogemus.
Mu silmad kogu aeg pilkusid. Pilgutasin nii palju, et Bobbie
nimetas mind pilgutavaks pastoriks. Koju lennukiga tagasi sõites
mäletan, kuidas mõtlesin, et olen nüüd rahvusvaheline kõneleja.
Tundsin end tähtsana. Saabudes Wellingtoni,
oma kodulinna, olid mu sõbrad mind juba ootamas
lennujaamas. Lendamine tol ajal polnud
veel nii tavaline. Mäletan, et vaatasin neid ning
mõtlesin, et olen rahvusvaheline kõneleja.
Pakkusin end ühele rohke pagasiga naisterahvale appi.
Huvitav on see, et ta transportis mõnes kotis
apelsine Austraaliast Uus-Meremaale. Tänapäeval seda teha ei saaks.
Mäletan, et mul oli uhke tunne. Treppidele astudes kuulsin naist
ütlemas, et oleksin ettevaatlik, sest astmed on väga libedad.
Otse loomulikult kukkusin kohe istmikule.
Seda on mul elus palju kordi juhtunud.
Võin rääkida terve jutluse sellistest treppidel kukkumistest.
Mäletan kolme asja sellest olukorrast
väga selgelt. Esiteks seda, kuidas need
apelsinid minust eemale veeresid. Teiseks seda, kuidas mu sõbrad
akna taga naerust kõhtu kinni hoidsid.
Kolmandaks mäletan, kuidas mu isa kõndis minust mööda nii,
nagu ta poleks mind kunagi tundnudki.
Me tõesti võime elada oma elu nii, et proovime kõigest
väest olla tähtsad. Kuid kui elame oma elu nii,
et me väärtustame seda elu ning ka Jumala poolt antud väärtust
sellele, siis mõistame, et see kutse, millega Jumal on meid
kutsunud, on tähtis. Siis oskame ka keskenduda tähtsale
ning elada oma isiklikus armus.
Paulus oli Jeesuse Kristuse apostel ja näha, et
ta teadis väga täpselt, kes ta oli Kristuses.
Ta kõne oli kindel ning autoriteetne, kui ta kõneles
talle antud armust. Paulus kirjutab: "
"Paulus, Jumala tahtmisel Kristuse Jeesuse apostel - pühadele,
kes on Efesoses, ja usklikele Kristuses Jeesuses.."
Paulus teadis, kes ta oli, kuid teisalt teadis ta ka seda,
et ta oli inimene oma katsumuste ja raskustega.
Ta rääkis mitmetest proovile- panekutest,
mis tõid talle ka kannatusi. Ta rääkis, kuidas teised inimesed
nägid teda, olles ise vastasseisus ja teda süüdistades.
Ometi ei tundunud see kõigutavat tema kindlust ja teadmist
sellest, kes ta on Kristuses.
Ma tõesti usun, et üks võtmeküsimusi on tunda end
kindlana selles, kes me oleme ning näha meid
Jumala silmadega. Tunnistades seda, et Ta
lõi meid eesmärgiga. Seejärel elada oma elu
tundes hästi end selles, kelleks oleme loodud
ning olles rahul ka sellega, kes me pole.
On palju asju, milleks oleme suutelised,
kuid on ka palju, mida me eales pole võimelised
tegema. Minust ei saa kunagi sportlast.
Ometi armastan sporti. Olen rahul sellega.
Ometi on palju tähtsam see, mille jaoks me oleme loodud
ning tegeleda sellega. Tean, et kui asi puudutab
kogudust ja selle juhtimist, on mul oma tugevused.
Tean, et vajan enda ümber inimesi, kes kompenseerivad neid kohti,
kus ma pole nii tugev. Aga täna ja praegu ei mõtle ma,
miks ma ometi pole parem milleski muus.
Tänan Jumalat selle eest, et võime aina rohkem tunda end hästi
oma enese nahas. Paulus ütleb, et meie
ei kiitle iseenesest ega võrdle end teistega.
Ometi ta teadis täpselt, kes ta on.
Tahan meid kõiki väga julgustada selles suunas elama.
Võtmeks on mitte end üle tähtsustada,
vaid teada, kes oled Kristuses.
Usun, et vahel võib olla üsna raske panna tähele
inimesi enda ümber. Usun, et see hetk, kui
otsustame olla teadlik enda ümber olevatest inimest,
on see võimalus olla teistele toeks.
Samuti saada ka ise julgustatud ja selle läbi minna läbi olukordadest,
mis meile ette tulevad.
Ühel õhtul mängisin ühes baaris kitarri.
Õhtu lõpul oli jäänud üks paarike ürituse lõppedes
veel saali ning mul oli võimalus nendega kõnelda.
Õhtu lõppes nii, et palvetasin selle naisega, et ta võiks
Jeesuse oma ellu vastu võtta. See puudutas ka mind väga.
Paar nädalat hiljem sattus minu kätte ajalehes, kus kirjutati
sellest samast paarist. Nad olid väga kõrgel tasemel
seotud narkoäriga ja nad tapeti une pealt, sest nad tahtsid
sellest ringist pääseda. Olin väga mõjutatud sellest,
et Jumal andis mulle võimaluse palvetada koos selle naisega
tema elu eest igavikus. Too õhtu oli tavaline õhtu.
Tegin asju, mida ikka ürituse lõppedes tegin.
Pakkisin asju kokku. Jumal lihtsalt kasutas seda õhtut,
et muuta nende elusid. Jumal tõesti tahab puudutada
inimesi iga päev ja igal ajal. Ka kõiki neid, kellest tänaval
mööda kõnnime. Võib-olla läbi minu, aga
võib-olla olen lasknud mööda ka miljoneid võimalusi.
Iga päev ja iga hetk on meil tegelikult võimalus aidata
inimestel kohtuda Jeesusega.
Ärgem laskem seda mõtet endist mööda minna.
Tänan, et olite meiega. On suur au kõneleda inimestele
elust, mis on Jeesuses Kristuses. Piibel on aegumatu raamat.
Piiblis kirjeldatakse mitmeid olukordi, kus arvatakse, et pole
lootust. Ometi ka Vanas Testamendis on
viiteid sellele, et Jeesuse elu andestus ja tõotused on kõigile
saadavad, kes annavad oma elu Temale.
Jumal väga õnnistagu teid. Tänan, et olite meiega.
Ärge unustage, et parim on veel ees.
Me kõnnime kitsal teel uuesti loodud üheks
Me kõnnime lootuses läbi pimeduse mis täidab meie teed
ei saa sind hirm matta kuna me teame
et Armastus paistab läbi ja näitab meile teed
ja juhib meie igat sammu pimeduses
Me palume sõnumeid Sinu lootusest
vabadust pattude küüsist läbi Sinu armastuse
Meie silmad on seatud ühele eesmärgile
saada osa tõest kui me Temas kõnnime
Me kasvame ja Armastus paistab
käib meie ees meie rajal
juhib igat meie sammu pimeduses
Tunda Sind on meie ainus karje meie Jumal
Jumal, me seisame Su ees alandlike südametega
Sinu tahtmine sündigu
las Armastus muudab meid Sinu sarnaseks
Et olla oma Looja näoline
Jumal, siin me seisame alandlike südametega
Sinu tahe sündigu
las Armastus muudab meid rohkem oma Looja näoliseks
Armastus paistab me teel
ja juhib meie igat sammu pimeduses
Sind tunda on meie ainus karje
Sind tunda on meie ainus soov
Jumal, siin me oleme Sinu ees
alandlike südametega Sinu tahe sündigu
las Armastus muudab meid Sinu sarnaseks
Su tahe sündigu
Olen läkitatud kus sõnumiks on rahu
See jõuab kõikide rahvusteni
Otsin inimesi kes usuvad
Kas te siis tõesti ei näe et sõnumiks on rahu
mitte sõda
Sest me kõik, terve inimkond vajame lootust ja tasakaalu
terves maailmas
Koos tervele maailmale me leiame rahu inimkonnale
Ta on teinud ettevalmistusi sinu jaoks enne, kui
maailm loodi.
Ta pani sind siia õnnistuseks ligimesele ja auks Jumalale.
Me teenime Jumalat, kelle käes on kõik võimalik.
Ta ootab ja igatseb, et võiks näidata oma imepärast
üleloomulikku väge saamas ilmsiks sinu elus.
Rahu revolutsioon.
Tõlge: Triin Pöör